ઇગ્લેન્ડનાં પક્ષે રહીને પંદર લાખ ભારતીય સૈનિકોએ પ્રથમ વિશ્વયુદ્ધમાં ભાગ લીધો હતો. અંગ્રેજોનાં અન્ય સંસ્થાનોના બધા સૈનિકો ભેગા કરો તેનાથી પણ વધુ સૈનિકો ભારત તરફથી લડ્યા હતા. આ ભારતીય સૈનિકોમાંથી 74 હજાર યુદ્ધભૂમિમાં શહીદ થયા હતા. તેમના આ બલિદાનને ઇતિહાસમાં સ્થાન આપવામાં આવ્યું નહતુ. ભારતીય સૈનિકોની બહાદુરીને પૂર્વગ્રહની રીતે જોવામાં આવી હતી. પરંતુ વિદેશી સંશોધકોએ જ આ ભારતીય સૈનિકો પર દાયકાઓ સુધી કામ કરી તેમનાં સ્મરણોનું દસ્તાવેજીકરણ કર્યું. જે હવે પ્રથમ વિશ્વયુદ્ધની પૂર્ણાહુતિનાં સો વર્ષ નિમિત્તે યાદ કરવામાં આવશે. 1914થી લઇને 1918 સુધી યુરોપ, આફ્રિકા અને મીડલ ઇસ્ટમાં લડાયેલી લડાઇઓમાં આ સૈનિકો શહીદ થયા હતા.